Protokoll fra styremøte 27.01.2022, Sykehusinnkjøp HF

**Sted/adresse:** Digitalt via Teams

**Tidspunkt:** 09.00 – 13.00

**Deltakere:**

Per Karlsen leder   
Atle Brynestad nestleder

Ingerid Gunnerød styremedlem   
Ann Elisabeth Rødvei styremedlem  
Ilone Rønbeck styremedlem  
Anders Lundby styremedlem   
Kirsten Heitmann styremedlem  
Monika Holth styremedlem

**Deltakere fra administrasjonen:**

Bente Hayes, administrerende direktør   
Steinar Porsanger-Moen, økonomidirektør

Lars-Johan Frøyland, direktør forretningsutvikling

Aslak Ballari, kommunikasjonsleder

Marianne Hauan Molstad, stabs- og organisasjonsdirektør

Embla Brenden Rønning, stab  
Lise Martinsen, stab

Tommy Juhl Nielsen, divisjonsdirektør  
Jannicke Daae Tønjum, divisjonsdirektør

Monika Strømmen Jensen, divisjonsdirektør

Geir Arne Eriksen, påtroppende direktør økonomi og virksomhetsstyring

Grete Teigset Solli, styre- og eieroppfølging, protokollfører

Andre deltagere:

Janny Helene Aasen, Helse Nord RHF, internkontrollen deltok i sak 3,4 og 5.

**Sak (01/2022) Innkalling og saksliste**

**Vedtak**

Enstemmig vedtatt:

1. Styret godkjenner innkalling og saksliste

**Sak (02/2022) Godkjenning av protokoll fra styremøte 15.12.2021**

**Vedtak**

Enstemmig vedtatt:

1. Styret godkjenner protokoll fra 15.12.2021.

**Sak (03/2022) Internrevisjonens årsrapport 2021**

Saken ble presentert av internrevisor Janny Helene Aasen. Internrevisjonen i Sykehusinnkjøp HF skal på vegne av styret evaluere og bidra til forbedringer i helseforetakets virksomhetsstyring, risikostyring og internkontroll. Styret er godt fornøyd med internrevisjonens arbeid i 2021.

**Vedtak**

Enstemmig vedtatt:

1. Styret tar internrevisjonens årsrapport for 2021 til orientering.

**Sak (04/2022) Internrevisjonsrapport nr. 01/2021:  
Kostnadseffektive tjenester og god økonomistyring​**

Internrevisjonen i Sykehusinnkjøp HF har gjennomført en revisjon og konkluderer med at det er svakheter ihht styring og kontroll for at foretaket skal kunne levere mest mulig kostnadseffektive tjenester. Det foreligger åtte anbefalinger for å forbedre dette. Styret konkluderer med at det er en grundig rapport som gir et godt faktagrunnlag for videre arbeid. Det er enighet i styret om at det er viktig med gode indikatorer og målinger knyttet til disse for å kunne sikre kostnadseffektivitet.

**Vedtak**

Enstemmig vedtatt:

1. Styret tar *Internrevisjonsrapport nr. 01/2021: Kostnadseffektive tjenester og god økonomistyring* til orientering.
2. Styret ber administrerende direktør sørge for at internrevisjonens anbefalinger følges opp, og at en handlingsplan for oppfølgingsarbeidet framlegges for styret i mars 2022.

**Sak (05/2022) Plan for internrevisjonen 2022/2023**

Ved utarbeidelsen av den toårige revisjonsplanen, har internrevisjonen tatt utgangspunkt i foretakets visjon, vedtekter, virksomhetsstrategi, foretakets egne risikovurderinger og foretakets oppdragsdokument fra eierne. Styret ser det som særlig viktig å gjøre revisjon innen temaet informasjonssikkerhet og personvern i 2021. Avtaleforvaltning og leverandøroppfølging er et tema styret ønsker revisjon innenfor, men viktigheten av å ha et godt revisjonsgrunnlag for å utføre gode revisjoner, gjør at det er ønskelig å legge det til 2023. Det settes opp som prioritet 2 i listen.

**Vedtak**

Enstemmig vedtatt:

1. Styret i Sykehusinnkjøp HF vedtar *Plan for internrevisjon 2022-2023* med følgende prioritering:
2. Informasjonssikkerhet og personvern
3. Avtaleforvaltning og leverandøroppfølging
4. Miljøstyring og etisk handel

**Sak (06/2022) Status handlingsplan revisjonsrapport 01/2021**

Administrerende direktør la fram status for oppfølgingsarbeidet knyttet til internrevisjonens anbefalinger i *Internrevisjonsrapport 01/2020 - Tjenesteleveranser i samsvar med avtale.*Stabil og sikker drift har hatt svært høy prioritet i Sykehusinnkjøp HF gjennom 2021. Anbefalingene fra revisjonsrapporten har vært fulgt opp direkte og indirekte gjennom ulike aktiviteter gjennom 2021.  
Styret sa seg fornøyd med arbeidet og framdriften.

**Vedtak**

Enstemmig vedtatt:

1. Styret tar status handlingsplan for oppfølging av internrevisjonsrapport 01/2020 til orientering.
2. Styret ber administrerende direktør rapportere status i arbeidet til styremøtet i juni 2022.

**Sak (07/2022) Styrende dokumenter – Instruks for administrerende direktør/fullmaktsmatrise**

Saken er tidligere behandlet i styremøtet 15.12.21. Styret er fornøyd med endringene som er gjort, men mener punktene 1.2 og 2.3 kan strykes og i pkt. 7 må det presiseres at dette gjelder foretaket som sådann og ikke er relatert til anskaffelser eller kunder.

**Vedtak**

Enstemmig vedtatt:

1. Styret godkjenner det fremlagte vedlegget til styrende dokument- Instruks for administrerende direktør; «Fullmaktsmatrise med delegasjon» med de endringer som ble foreslått i møtet.

**Sak (08/2022) Virksomhetsrapport per desember 2021**

Administrerende direktør presenterte virksomhetsrapporten per desember 2021 for styret. Virksomhetsrapporten gir et bilde på hva foretaket leverer av tjenester, til hvilken kvalitet, og med hvilken ressursbruk. Rapporten viser at 72,1 % anskaffelser er levert i henhold til plan. Estimert verdi på gevinster i 2021 er på 900 millioner kroner. Det er to avtaler med særlig store gevinster: Legemiddelavtalen på virkestoff Lenalidomid (350 mill.) og forvaltning av strømavtale (290 mill.) Resultat per 31.12.2021 er et overskudd på 8,9 mill. Ikke benyttet finansiell ramme tilbakeføres eierne ved årsslutt. Det er lavt sykefravær og tilfredsstillende tall på turnover. Styret var godt fornøyd med rapporten.

**Vedtak**

Enstemmig vedtatt:

1. Styret tar virksomhetsrapport per desember 2021 til orientering.

**Sak (09/2022) Foreløpig regnskap for 2021**

Foreløpig regnskap ble presentert av økonomidirektør Steinar Porsanger-Moen. Endelig årsregnskap skal oversendes eierne innen 25. februar 2022. Komplett årsregnskap med årsberetning, noter og kontantstrømsanalyse, skal behandles og godkjennes på styremøte 18. februar 2022. Foreløpig resultat i internregnskapet viser et overskudd på 8,9 millioner kroner som i all hovedsak forklares av ikke budsjetterte inntekter. Kostnadene totalt er tilnærmet budsjettert kostnadsramme for året. Styret diskuterte det nye myndighetskravet om kartlegging av lønn opp mot kjønn som grunnlag for at arbeidsgiver skal kunne vurdere om det foreligger kjønnsdiskriminering. Styret ønsket at det blir gjort en avsjekk nasjonalt i helsesektoren på hvordan dette skal presenteres.

**Vedtak**

Enstemmig vedtatt:

1. Styret tar foreløpig regnskap 2021 til orientering.

**Sak (10/2022) Årlig melding 2021**

Foreløpig utkast til årlig melding ble gjennomgått av administrerende direktør. Styret ønsket at det ble strammet inn i noen avsnitter for at årlig melding ikke skal bli for omfangsrikt. Styret ber også administrerende direktør innarbeide en del andre foreslåtte endringer i meldingen.

**Vedtak**

Enstemmig vedtatt:

1. Styret godkjenner «Årlig melding 2021 for Sykehusinnkjøp HF» med de kommentarer som kom i møtet.
2. Styret gir administrerende direktør, sammen med styreleder, fullmakt til å oppdatere dokumentet i tråd med styrets merknader.
3. Styret ber administrerende direktør om å oversende «Årlig melding 2021 for Sykehusinnkjøp HF» til de regionale helseforetakene innen 31. januar 2022.

**Sak (11/2022) Årsrapport for arbeidsmiljøutvalget 2021**

Arbeidsmiljøutvalget (AMU) i Sykehusinnkjøp HF avgir årlig rapport om sin virksomhet til styret.

Administrerende direktør formidler at det er et godt samarbeidsklima i foretakets arbeidsmiljøutvalg.

**Vedtak**

Enstemmig vedtatt:

1. Styret tar årsrapport 2021 fra AMU til orientering.

**Sak (12/2022) Kategoriprogrammet – utsatt oppstart**Administrerende direktør har besluttet å utsette oppstarten av kategoriprogrammet til 1. april 2022. Bakgrunnen er knyttet til pandemi-sitasjonen. Brev om utsettelse ble sendt før jul til de regionale helseforetakene.

**Vedtak**

Enstemmig vedtatt:

1. Styret tar saken til orientering.

**Sak (13/2022) Sykehusinnkjøp HF i media**

Administrerende direktør orienterte kort om mediabildet siden forrige styremøte. Det ble lagt ved en oversikt over mediesaker i 2021 med inndeling som viser hvor mange positive/negative og nøytrale saker som forekom.

Følgende saker ble omtalt:

* Anbud365: Fakturering av tilleggstjenester blankt avvist av domstolen
* Anbud365: Direkteanskaffet covid-tester for 280 mill – ikke ulovlig, sa Kofa
* NRK: Nesten ingen toppledere bor i nord: – Nord-Norge blir fjernstyrt sørfra
* Fædrelandsvennen: Helse sør-øst har spart 200 millioner under strømkrisen – betalte 35 øre KWT
* Helse Sør-Øst: Prissikring av strøm i Helse Sør-Øst gir store besparelser
* NRK: Norge kjøpte hurtigtester for 532 millioner – uten anbud
* Dagens Næringsliv: Statens innkjøpere brukte ett døgn på å anskaffe hurtigtester for en halv milliard kroner
* Anbud365: Ny anskaffelsesmodell for helseforetakene i Helse Nord
* Anbud365: Blåresept-medisiner på anbud kan spare staten for hundrevis av millioner
* Tidsskriftet: Legers rolle i Nye metoder
* Dagens Medisin: Innfører første tumoragnostiske legemiddel
* iFinnmark: I dag legges rapporten fram: Dette kan dempe befolkningsraset
* Norges Taxiforbund nettsider: Nye anbudsavtaler for pasienttransport og usikkerhet rundt sosial dumping.

**Vedtak**

Enstemmig vedtatt:

1. Styret tar saken til orientering.

**Sak 14/2021 Orientering fra administrerende direktør**

Følgende saker ble gjennomgått:

* Tvistesaker
* Tilsyn Arkivverket 14. desember 2022
* Budsjett 2022
* Nytt introduksjonsprogram for nyansatte
* Årsrapport Etisk handel Norge
* Samarbeidsavtale med Oslo kommune og Statens innkjøpssenter
* Resultater fra publisert artikkel om effekt av LIS anbud- Sykehuset Sørlandet HF
* Nasjonal avtale for elektrisk kraft gir gevinster
* Nedleggelse av PAS 204 prosjekt
* Deltagelse i NFS Nyttårsmøte
* Styringsmodell - nasjonale og flerregionale anskaffelser
* Flerregional dynamisk innkjøpsordning for sykehusapotekene
* Samarbeid om rammeavtaler for medisinskteknisk utstyr (MTU)
* Regional avtale for ultralydapparater i Helse Nord
* Samtlige saker fikk ja i Beslutningsforum 17. januar
* Nyttårssamling for alle i foretaket

**Vedtak**

Enstemmig vedtatt:

1. Styret tar saken til orientering.

**Sak 15/2022 Styresaker under utarbeidelse og oppfølging**

Styret ber om at sak lagt til april-møtet om prioriteringer knyttet til oppdragsdokumentet blir flyttet fram til møtet i mars.

**Vedtak**

Enstemmig vedtatt:

1. Styret tar saken til orientering.